《三游洞》
宋代·李石

危磴俯寒水，阴崖擘苍烟。
上开水雪窟，下垂珠玉渊。
何时雷斧手，拓此壶中天。
自然浑沌窍，不受百巧镌。
地胜集灵气，木石含清坚。
三子果谁欤，流辈孰后先。
我来叩玉扃，欲访云雨仙。
呼龙龙未醒，日高贪睡眠。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。